NaiveNeuron/SloPal huggingface dataset:
Muránsky, Peter, poslanec NR SR (2014-03-27):
Chcem naozaj podporiť to, čo tu povedala kolegyňa Žitňanská, aj to, čo tu bolo povedané, samozrejme, predkladateľom. Toto nie je nič nového. Školské autobusy sú všeobecne známym riešením problematiky znižovania počtu detí a tým pádom aj potreby znižovania škôl. Bohužiaľ, je to viac niekedy o tej ekonomike, ako tu bolo povedané, ako aj o kvalite, aj keď treba vnímať aj to, že keď raz už sa škola zruší, už potom sa ťažko obnoví. Ale predsa len aj tá nárokovateľnosť, ktorá tu bola hovorená, je veľmi dôležitá. Musím sa zastať trošku aj tej našej nešťastnej samosprávy. Ja si myslím, že v takejto podobe by to celkom nezvládla. A skôr ako investícia do nových autobusov a po uplynutí životnosti ďalších autobusov je najdôležitejšia tá prevádzka. Ja si myslím, že my sme tu mali aj v minulosti systém školských spojov, ktoré boli, samozrejme, obcami a mestami objednávané od existujúcich spoločností a prepravcov, ktorí sú na Slovensku. A ja si myslím, že skôr by som tie peniaze ako na zriadenie autobusov a kúpu autobusov a zodpovednosti za tieto autobusy na zriaďovateľa dal na prevádzku autobusov, ktoré by si obce za týmto účelom objednávali, vravím, od existujúcich dopravcov a prevádzkovateľov autobusovej dopravy, pretože s tým je spojená, samozrejme, licencia, doprava, opravy autobusov, zamestnávanie šoféra a tak ďalej a tak ďalej. Ja si myslím, že za takýchto okolností, ako dnes poznáme rozdrobenosť samosprávy, jednoducho toto samospráva nie je schopná sama realizovať. Takže skôr by som dal nárokovateľnosť od štátu smerom k samospráve na prevádzku takýchto školských autobusov. A môžu byť (S úsmevom povedané.) žlté bez akýchkoľvek problémov.
Paška, Pavol, predseda NR SR (2013-05-21):
(Hlasovanie.) 143 prítomných, 142 za, 1 sa zdržal. Sme v treťom čítaní . Otváram rozpravu. Pán poslanec Osuský, do rozpravy? Asi nie. Nemám prihlášku. Vyhlasujem rozpravu za skončenú.
Figeľ, Ján, podpredseda NR SR (2014-01-29):
Ďakujem. Dávam teraz slovo spravodajcovi, ktorého určil gestorský výbor pre kultúru a médiá a to pánu poslancovi Petrovi Fitzovi. Nech sa páči.
J. Chrbet, minister životného prostredia SR: (2009-02-05):
Dôsledkom situácie, ktorá nastáva v systéme separovaného zberu, by mohlo dôjsť aj k postupnému znižovaniu úrovne separovaného zberu, pričom obce a mestá avizujú negatívne dôsledky prejavujúce sa vo zvyšovaní množstva ukladaného odpadu na skládky komunálneho odpadu. Ministerstvo životného prostredia nemôže pripustiť, aby vyseparované zložky komunálneho odpadu skončili na skládkach nielen preto, že občania sa aktívne zapojili do separovaného zberu, pretože pochopili jeho dôležitosť, ale aj preto, že Slovenská republika sa zaviazala v súlade s európskou smernicou o odpadoch podporovať zhodnocovanie odpadov a redukovať množstvo odpadov ukladaných na skládkach. Je potrebné tiež konštatovať, že stav, v ktorom sa momentálne nachádza odpadové hospodárstvo, je oveľa komplikovanejší, než sa na prvý pohľad zdá, pretože separovaný zber predstavuje prepojenie komunálnej sféry so sférou podnikateľskou. Ministerstvo životného prostredia veľmi pozorne monitoruje a sleduje vzniknutý problém a už od minulého roka zároveň intenzívne hľadá možné riešenia, na ktoré sa vlastne pýtate aj vy. Obrátili sme sa na subjekty, resp. asociácie a združenia, ktoré sa priamo zúčastňujú, resp. podieľajú na organizácii a realizácii separovaného zberu, vrátane spracovateľov. Zaujímalo nás, ako sa súčasná kríza, ktorá má negatívny dopad aj na aktivity v oblasti odpadového hospodárstva, prejavuje v aktivitách oslovených subjektov, aké sú aktuálne problémy a aké sú predstavy, resp. návrhy na možné riešenie situácie. Je dôležité pripomenúť, že ministerstvo pri hľadaní východísk môže pôsobiť len v rámci, ktorý je vymedzený legislatívou v odpadovom hospodárstve a využívať k tomu príslušné nástroje, ktoré sú dostupné. Názory prezentované týmito subjektmi na pracovnom stretnutí, na ktorom som sa osobne zúčastnil, sa zhodli na tom, že je potrebné výraznejšie podporiť separovaný zber prostredníctvom vyšších príspevkov z Recyklačného fondu, vrátane ďalších legislatívnych opatrení, ktoré z dlhodobého hľadiska budú stabilizovať prostredie separovaného zberu v obciach a mestách, aby sa separovaný zber mohol ďalej rozvíjať. Prezentované boli niektoré možnosti krátkodobého riešenia, ktoré by umožnili preklenúť určité kratšie kritické obdobie, ale tie je potrebné ešte konzultovať s dotknutými stranami. Systémové riešenie v súčasnosti intenzívne hľadáme. A bolo by predčasné hovoriť o možných opatreniach, pokiaľ tieto nebudú prerokované s kompetentnými organizáciami. Vlastnými slovami môžem povedať iba toľko, že na budúci týždeň v utorok máme stretnutie znova so všetkými zainteresovanými stranami, východiská sú už prehodnotené a v prípade, že všetky zložky budú súhlasiť s danou realizáciou, myslím si, že pokročíme dopredu a tento problém, ktorý je, sa nám v rámci Slovenska podarí, myslím si, že veľmi dobre vyriešiť. Ďakujem.
V. Novotný, poslanec: (2004-05-19):
Návrh zákona je v súlade s Ústavou Slovenskej republiky a medzinárodnými zmluvami, ktorými je Slovenská republika viazaná. Návrh zákona nemá dopad na štátny rozpočet ani na rozpočty obcí a vyšších územných celkov, ani dopad na zamestnanosť a na tvorbu pracovných miest. Návrh zákona podľa čl. 70 Európskej dohody o pridružení nepatrí medzi oblasti zahrnuté na zbližovanie práva. Návrh zákona obsahuje doložku zlučiteľnosti s právom Európskej únie. Vychádzajúc z oprávnení, ktoré pre mňa ako pre spravodajcu vyplývajú z § 73 zákona o rokovacom poriadku, odporúčam, aby sa Národná rada Slovenskej republiky uzniesla v zmysle § 73 ods. 3 písm. c) rokovacieho poriadku na tom, že po rozprave odporučí uvedený návrh zákona prerokovať v druhom čítaní. V súlade s rozhodnutím predsedu Národnej rady Slovenskej republiky č. 665 z 20. apríla 2004 a podľa § 71 rokovacieho poriadku Národnej rady navrhujem, aby návrhy zákona prerokovali výbory: ústavnoprávny výbor, Výbor Národnej rady pre financie, rozpočet a menu, výbor pre hospodárstvo, privatizáciu a podnikanie, výbor pre sociálne veci a bývanie, výbor pre obranu a bezpečnosť, výbor pre ľudské práva, národnosti a postavenie žien a Výbor Národnej rady Slovenskej republiky pre zdravotníctvo. Za gestorský výbor navrhujem Výbor Národnej rady Slovenskej republiky pre zdravotníctvo. Odporúčam, aby výbory predmetný návrh zákona prerokovali v lehote do 30 dní a v gestorskom výbore do 32 dní od jeho prerokovania v prvom čítaní na schôdzi Národnej rady Slovenskej republiky. Vážený pán predseda, skončil som, prosím, otvorte rozpravu v prvom čítaní.
Paška, Pavol, predseda NR SR (2013-05-16):
(Hlasovanie.) 141 prítomných, 28 bolo za, 11 proti, 102 sa zdržalo. Tento návrh sme neschválili.
J. Počiatek, minister financií SR: (2009-04-29):
Vládny návrh zákona upravuje prechod zastavaných pozemkov z majetku Slovenskej republiky do vlastníctva obcí a vyšších územných celkov nachádzajúcich sa pod stavbami, ktoré na základe osobitných právnych predpisov prešli z majetku štátu do vlastníctva obcí a vyšších územných celkov. Zastavané pozemky neprešli do vlastníctva územnej samosprávy spolu so stavbami, pretože boli v správe iného subjektu, než boli stavby. Keďže rozdielne vlastníctvo pozemkov a stavieb spôsobuje obciam a vyšším územným celkom problémy pri správe a nakladaní so svojím majetkom, navrhuje sa prechod týchto pozemkov do vlastníctva územnej samosprávy. Do návrhu zákona boli premietnuté aj zmeny, ktoré reagujú na poznatky z aplikačnej praxe. Precíznejšie sa upravuje postavenie obcí a vyšších územných celkov ako vlastníkov majetku, postavenie rozpočtových organizácií a príspevkových organizácií ako správcu majetku vo vlastníctve územnej samosprávy a správa tohto majetku. Ďakujem za slovo, skončil som.
Blanár, Juraj, podpredseda NR SR (2022-02-03):
Pán spravodajca? Takže prerušujem rokovanie o tomto bode programu. Ďakujem obom pánom poslancom. Pristúpime k nasledujúcim bodom programu, ktorým je prvé čítanie o návrhu poslancov Národnej rady Slovenskej republiky Miroslava Urbana a Miroslava Suju na vydanie zákona, ktorým sa mení a dopĺňa zákon č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov v znení neskorších predpisov . Je to pod parlamentnou tlačou 820. Návrh na pridelenie výborom je v rozhodnutí 855. Udeľujem teraz slovo pánovi poslancovi Miroslavovi Urbanovi, aby tento návrh zákona uviedol. Nech sa páči, pán poslanec.
Muňko, Dušan, poslanec NR SR (2015-02-18):
Pán poslanec Novotný, ak sa dobre pamätáte, akciová spoločnosť Duslo Šaľa bola zamestnanecká spoločnosť a vlastnila ju Kollárova rodina. Prakticky mala majoritnú časť, ostatnú mali zamestnanci. Pamätáte sa asi dobre na to, dostala sa do problémov a Babiš verejne obchodovateľné akcie, resp. jeho firma skúpila, skupovala. Bol najprv minoritný vlastník, potom mu manažment Dusla Šaľa predal tieto akcie, aby som vám to trošku spresnil, ako to celé bolo. Ale môžete, lebo vy, čo potrebujete, na Slovensku aby bolo čo najhoršie, to je jedna vec. Chcem sa vrátiť. Viete prečo? Duslo Šaľa, keby tú pomoc finančnú nedostal, tak skončí presne takisto, ako skončili iné slovenské firmy, a teraz je to úplne jedno, že či to vlastní český podnikateľ Babiš, ktorý žije v Prahe, alebo to vlastní Samsung, alebo ktokoľvek druhý. Dve firmy, ktoré dneska mali záujem podnikať na Slovensku, nedostali pomoc, pretože vláda rozhodla tak, ako rozhodla, a obidve tie firmy odišli do Poľska. Takže zamestnanosť ak chcete riešiť, tak ich musíte riešiť, pomôcť aj Duslu Šaľa. Duslo Šaľa vyrába produkty, ktoré sú vysoko náročné energeticky, a preto má tie problémy, ktoré má, ale rieši dneska zamestnanosť okolo 2 500 ľudí regiónu Šaľa. Poprosil by som, keby ste zvažovali, pretože to, čo hovoríte, pretože nie ste, nie ste schopný dokázať, že minister Pavlis je nejako prepojený dneska s Babišom. Čo bolo v roku 2002 alebo čo bolo v roku 2006, je iná záležitosť, ako je rok 2015.
Jurinová, Erika, podpredsedníčka NR SR (2013-06-17):
Ďakujem pekne, pán poslanec. Na vyše vystúpenie sú dve faktické poznámky. Uzatváram možnosť prihlásiť sa. Nech sa páči, pán poslanec Číž.
Dostál, Ondrej, poslanec NR SR (2019-11-29):
Pani poslankyňa, zaujímavý príspevok, a teda najmä alebo teda okrem toho aj zaujímavá ukážka nezmyselnosti nášho rokovacieho poriadku, lebo keby si nestihla dokončiť a nebolo by ti umožnené o tú minútu dlhšie hovoriť, no tak si sa mohla na záver prihlásiť do rozpravy ústne a mohla si ešte ďalších desať minút hovoriť. Takže ak ešte si chcela niečo dodať, tak pokojne vo faktickej v reakcii na mňa.
Vetrák, Milan, poslanec NR SR (2020-05-12):
Ďakujem za slovo. Zvolávam na zajtra ráno o 8.15 hod. ústavnoprávny výbor v miestnosti tohto výboru.
Pellegrini, Peter, predseda NR SR (2015-05-05):
Pán poslanec Miškov.
P. Hrušovský, predseda NR SR: (2003-11-11):
(Hlasovanie) 122 prítomných, 47 za, 16 proti, 58 sa zdržalo, 1 nehlasoval. Neschválili sme návrh pána poslanca Kozlíka na uznesenie. Prosím ďalší návrh.
Grendel, Gábor, podpredseda NR SR (2020-09-23):
(Povedané pred začiatkom schôdze.) Kolegyne, kolegovia, keďže máme termínovaný bod o deviatej hodine s názvom Informácia ministra hospodárstva Slovenskej republiky o podmienkach predaja 49 % akcií VSE, a. s., nemeckej spoločnosti E.ON, tak čakáme na pána ministra hospodárstva. Zatiaľ nemám informáciu. (Pauza do začiatku schôdze.)
Laurenčík, Milan, podpredseda NR SR (2022-02-25):
Pán poslanec Martin Beluský.
Pčolinský, Peter, podpredseda NR SR (2023-01-24):
Ďakujem pekne aj za dodržanie času. Uzatváram možnosť faktických poznámok. Desať faktických poznámok, pán poslanec Blaha, na vaše vystúpenie. S prvou fakti... jedenásť faktických poznámok, nevidel som druhú stranu. S prvou faktickou, pán poslanec Taraba, nech sa páči.
Kollár, Boris, predseda NR SR (2021-10-26):
S ďalšou faktickou poznámkou vystúpi pán poslanec Ledecký.
Sulík, Richard, predseda NR SR (2011-02-04):
Slovo má pán poslanec Blanár.
Hargaš, Ján, poslanec NR SR (2024-01-08):
Ďakujem za slovo, pán predsedajúci. Ďakujem aj vám, pán poslanec Pročko, za príspevok, bol taký emotívnejší, poviem, poviem za seba. Ale tak chápem, že každý máme nejaký politický štýl a každý sa môže prejaviť tým svojím štýlom. Čo je podľa mňa ale dôležité, je, že všetkým nám v opozícii tu ide o jednu, jednu spoločnú vec, a to ste aj vy teda hovorili, je nejakým spôsobom spomaliť tento valec, ideálne ho zastaviť, ktorý tu, ktorý tu valcuje demokratické princípy, ale aj princípy vôbec celého toho legislatívneho procesu, nad ktorým tu máme držať nejakú, nejakú ochrannú, ochrannú ruku v tomto parlamente. A ak už nejde o tie technické princípy, prečo by takéto zásadné zmeny mali ísť cez štandardný legislatívny proces, spomínali to aj viacerí predrečníci v reakciách vo svojich faktických poznámkach, aby sa vyčistil ten zákon od prípadných, prípadných nedostatkov, hlavne keď nevieme, kto ho v skutočnosti písal, tak potom môžme apelovať aj na ten politický argument, a teda to vaše vystúpenie bolo dosť v tej politickej rovine, tak ten politický argument z môjho pohľadu je, že tu nemáme koalíciu, ktorá má sto zo stopäťdesiatich kresiel alebo stotridsať zo stopäťdesiatich kresiel, že má nejaký mandát od celej krajiny takto tu valcovať legislatívny proces. Nie, táto koalícia má väčšinu troch hlasov. A to znamená, že o to viac je dôležitejšie, aby svoje zámery relevantne obhajovala v štandardných legislatívnych procesoch, pretože nezastupuje táto koalícia celú krajinu. Zastupuje nejakú časť voličov, ktorí jej dali hlas, a musí sa vysporiadať aj s tými, ktorí jej hlas nedali, a vysvetliť im svoje zámery.
Bugár, Béla, podpredseda NR SR (2017-02-14):
Prezentujme sa a hlasujme. (Hlasovanie.) Prítomných 142, za 14, proti 43, zdržalo sa 84, 1 nehlasoval. Návrh nebol schválený. Prosím, aby ste ešte uviedli hlasovanie k návrhu poslancov Beblavého, Macháčkovej na vydanie zákona, ktorým sa mení a dopĺňa zákon č. 597/2003 Z. z. o financovaní základných škôl, stredných škôl a školských zariadení (tlač 403). (Hlasovanie o návrhu poslancov Národnej rady Slovenskej republiky Miroslava Beblavého a Kataríny Macháčkovej na vydanie zákona, ktorým sa mení a dopĺňa zákon č. 597/2003 Z. z. o financovaní základných škôl, stredných škôl a školských zariadení v znení neskorších predpisov , tlač 403.)
Grendel, Gábor, podpredseda NR SR (2021-05-05):
Ďakujem pekne, pani poslankyňa. Otváram všeobecnú rozpravu, do ktorej som dostal dve písomné prihlášky. Ako poverený člen poslaneckého klubu strany SMER pán poslanec Ľuboš Blaha a potom takisto z poslaneckého klubu strany SMER pán poslanec Boris Susko. Ale ešte pred nimi požiadala o slovo pani navrhovateľka.
Lajčák, Miroslav, podpredseda vlády a minister zahraničných vecí a európskych záležitostí SR (2014-11-27):
Vzhľadom na to, že nebola položená otázka, tak nie je na čo, pán predseda. Ďakujem.
Číž, Miroslav, podpredseda NR SR (2014-12-09):
Vážené panie poslankyne, páni poslanci, pokračujeme v popoludňajšom rokovaní deviateho dňa 44. schôdze Národnej rady, a to prvým čítaním o návrhu poslanca Daniela Lipšica na vydanie zákona o lobingu a o zmene a doplnení niektorých zákonov, tlač 1244. Návrh na pridelenie výborom: č. 1253. Pán poslanec, máte slovo a uveďte návrh zákona. (Rokovanie o návrhu poslanca Národnej rady Slovenskej republiky Daniela Lipšica na vydanie zákona o lobingu a o zmene a doplnení niektorých zákonov , tlač 1244.)
Hort, Milan, podpredseda NR SR (2011-07-06):
Ďakujem. A dávam teraz slovo spoločnému spravodajcovi z výboru pre hospodárstvo, výstavbu a dopravu pánovi poslancovi Ľubomírovi Vážnemu, aby informoval Národnú radu o výsledku rokovania výborov a aby odôvodnil návrh a stanovisko gestorského výboru. Pán spravodajca, nech sa páči.
Gašpar, Tibor, podpredseda NR SR (2024-09-13):
Dávam slovo spoločnému spravodajcovi z výboru pre kultúru a médiá poslancovi Petrovi Náhlikovi, aby informoval Národnú radu o výsledku rokovania výborov o tomto návrhu zákona a aby odôvodnil návrh a stanovisko gestorského výboru.
Grendel, Gábor, podpredseda NR SR (2022-09-20):
Jedna faktická poznámka. Pán poslanec Vetrák, nech sa páči.
Suja, Miroslav, poslanec NR SR (2023-02-10):
Ďakujem pánovi predsedajúcemu. Ale to je presne to, čo som hovoril. Vy, koaliční poslanci, vy neviete, a s Pollákom tu na čele, čo je v programovom vyhlásení vlády. A potom tu vykrikujete miesto toho, že stačí stlačiť gombík – faktická poznámka. Takže 800 kamiónov na začiatku začnutia vládnutia tejto vašej sekty alebo nejakého združenia. To neviem ako povedať, ako vy štyri strany, ako ste sa mohli spojiť. A súčasne koľko? Veď sme na hranici 1 300. Takže toto ste zasa v programovom vyhlásení vlády nedodržali, vážení kolegovia. (Reakcie z pléna.) S potravinami, čo tu vozia. Potravinová sebestačnosť, hovorím. Pán poslanec Sulík, nevadí. Niekedy aj ja prepočujem. A teraz viete, čo je topka? Keď sme boli na začiatku aj v reláciách, transparentnosť výberových konaní. Pán poslanec Vetrák, transparentnosť výberových konaní. Odborníci na miesto, doslovne sa tu píše, strana 6, programové vyhlásenie vlády, odborníci na miesto našich ľudí do štátnych podnikov, do úradov. Ale vy si robíte srandu? Mohol by som zasa povedať, že kde všade ste tých odborníkov dali, ale to by som tu bol celý deň a mám len desať minút. A tie nekvalifikované rozhodnutia, ktoré tí vaši odborníci spravili, to už nejdem ani hovoriť. Vláda Slovenskej republiky zavedie transparentný výberový proces. No videli sme ten transparentný výberový proces, ktorý viedol Pročko na tých okresných úradoch a tí vaši zástupcovia z OĽANO. To bolo fakt totálne transparentné. Verejná správa, reforma verejnej správy, vážení kolegovia, kde je? Kde je? Tri roky tu zastávate najviac odvolávaného ministra vnútra v histórii od Márie Terézie. Kde je verejná správa? Reforma verejnej správy, to, čo ste tu kecali, povedali ste, že treba ako prvé. Hlavy dole. Sedíte tu, utekáte zo sály. Krása! A najväčšia topka je tá hmotná zodpovednosť politikov. Ten paškvil, čo ste tu povedali, že tu dva a pol roka pripravuje Pročko aj s kolektívom. Tak to, vážení kolegovia, na záver to fakt klobúk dole. Takže nabudúce, pán Vetrák, skúste sa venovať tomu, čo viete, tým paragrafom, lebo to fakt, tam ste asi doma. Neviem to posúdiť, ale podľa všetkého asi hej. A neodvolávajte sa na to, čo vám tu vzápätí niekto hneď oplieska o hlavu a ukáže, aký ste klamár. Ďakujem.
Hrnčiar, Andrej, doterajší podpredseda NR SR (2020-03-20):
Pán poslanec Dušan Muňko.
Danko, Andrej, predseda NR SR (2016-09-14):
Poprosím o znenie procedurálneho návrhu.
Ondruš, Branislav, poslanec NR SR (2016-03-23):
Sľubujem. (Potlesk.)
Sulík, Richard, podpredseda vlády a minister hospodárstva SR (2022-03-17):
(Hlasné povzdychnutie.) Vidíte, pán Suja, keby ste to nechali tak, tak mohol som pokračovať. No, tak dokončím to teda. Ja neviem, ktorý poslanec od nás povedal, že tam tí mŕtvi sú v pohode, veľmi o tom pochybujem, že to niekto povedal. A možno v rámci korektnej diskusie tak nabudúce buď citujte presne, alebo citujte zdroj. A to isté vás poprosím aj v mojom prípade, nevkladajte mi do úst veci, ktoré som nikdy nepovedal, že napríklad vy hovoríte, vy, vy odsudzujete každú vojnu a ja len niektoré, toto nie je pravda. A žiadam vás, aby ste to viac o mne netvrdili, pokiaľ teda máte záujem o korektnú diskusiu, prečítajte si moje staršie vyhlásenia k vojne v Líbyi, kde úplne zbytočne Amerika, Francúzsko – Veľká Británia asi ešte tiež – zbombardovali prakticky funkčný štát, dnes tam je chaos. K Iraku som sa veľakrát vyjadril, nevyjadril som sa až tak často k Srbsku preto, lebo to bolo v ’90... to bolo marec ’99, kedy som nebol v politike činný, keď chcete môj názor počuť dnes na to, tak bombardovať nemocnice v Belehrade považujem za rovnako neprijateľné ako, ako toto, čo sa deje. Ale to... ale viete, ono sú, keď to chcete počuť, ja vám to poviem teraz aj kedykoľvek. Ale súbežne s tým, a možno si to ani neuvedomujeme, ide taká relativizácia tej vojny. Avšak dobre, však vojny boli, budú, no tak, ježiš, je tu táto a NATO tiež páchalo zle a tvárime sa, že je úplne v pohode, keď Rusko dnes bombarduje divadlá a pôrodnice a nemocnice. A vôbec to nie je v poriadku. Preto, lebo ja neviem, čo vy ste robili pred 20 rokmi, a aký vplyv na svetové dianie bolo alebo slovenské dianie bol, keď v čase, keď NATO bombardovalo Srbsko, ale dnes je váš vplyv na dianie. Aj vo svete. Dnes môžte ukázať, že stojíte na správnej strane, že to nie sú len také deklaratórne výroky, ja odsudzujem každú vojnu, ale tam tí Amíci pred 20 rokmi no, fuj, fuj... Nie, nie nie, dnes máte šancu, príležitosť jasne povedať, že to, čo sa deje na Ukrajine, sa nesmie diať. A nie to relativizovať. Vojny boli, odkedy existujú ľudstvo, boli aj ďaleko horšie vojny ako bombardovanie Srbska aj ako bombardovanie Ukrajiny, ale my sme dnes súčasťou diania a dnes sa musíme k tomu jasne postaviť, že pri prvej rakete, ktorá dopadla na Kyjev, končí sranda, končí rôzny možný výklad udalostí a každý má svoju pravdu. A niekto sa odvoláva na takú zmluvu a niekto, že hentam chýba ratifikácia a neviem čo všetko. Pri prvej rakete na Kyjev táto debata jednoducho končí, toto je niečo, čo je v civilizovanom svete nep... nepocho... neprijateľné! Aj hento bolo pred 20 rokmi, len vtedy ste neboli súčasťou diania. Ani ja. Teraz sme obidvaja. A tu, si myslím, vy by ste mali mať viac občianskej zodpovednosti a chápania toho, že my žijeme v civilizovanom svete, a nie v svete násilia, kde sa problémy riešia bombami, či už pod autom nejakého protivníka, alebo letiacej z rakety z ruského lietadla, alebo odkiaľ. Toto je, toto je to, čo vám, čo vy buď nechápete, alebo nechcete chápať. Ďakujem pekne.
B. Bugár, podpredseda NR SR: (2002-07-09):
J. Langoš, poslanec: Ďakujem za slovo, pán predsedajúci. Dámy a páni, gestorský výbor, výbor pre obranu a bezpečnosť neprijal platné uznesenie, preto pod tlačou č. 1377a máte k dispozícii informáciu gestorského výboru o prerokovaní tohto poslaneckého návrhu zákona vo výboroch. Dovoľte, aby som vás oboznámil ako spoločný spravodajca s touto informáciou. Národná rada uložila prerokovať návrh skupiny poslancov ústavnoprávnemu výboru, výboru pre hospodárstvo, privatizáciu a podnikanie, výboru pre verejnú správu, výboru pre ľudské práva a národnosti a výboru pre obranu a bezpečnosť ako gestorskému výboru. Uvedené výbory prerokovali návrh, poslanecký návrh zákona, v lehote určenej uznesením Národnej rady Slovenskej republiky a iné výbory o návrhu zákona nerokovali. Gestorský výbor konštatuje, že do začatia rokovania o návrhu skupiny poslancov nedostal žiadne stanovisko od poslancov, podané podľa zákona o rokovacom poriadku Národnej rady Slovenskej republiky. V bode III informácie sa hovorí, že ústavnoprávny výbor prerušil rokovanie o tomto návrhu zákona a neprijal žiadne uznesenie, Výbor Národnej rady pre hospodárstvo, privatizáciu a podnikanie neprijal platné uznesenie k tomuto návrhu zákona, výbor pre obranu a bezpečnosť neprijal platné uznesenie k tomuto návrhu, Výbor Národnej rady pre ľudské práva a národnosti tiež neprijal platné uznesenie k tomuto návrhu zákona. Výbor Národnej rady Slovenskej republiky pre verejnú správu súhlasil s návrhom poslancov a odporúča Národnej rade Slovenskej republiky návrh zákona schváliť s pripomienkami, ktoré sú tu uvedené pod bodom 1 - 7. Pán predsedajúci, prosím, otvorte rozpravu k tomuto návrhu zákona.
P. Hrušovský, podpredseda NR SR: (2002-01-29):
(Nedostatočný počet poslancov v rokovacej sále.)
Ďuriš Nicholsonová, Lucia, podpredsedníčka NR SR (2018-01-31):
V rozprave teraz vystúpi pán poslanec Ondrej Dostál a písomne sú prihlásení ešte pán poslanec Grendel a pani poslankyňa Remišová. Pán poslanec Dostál, nech sa páči.
P. Paška, predseda NR SR: (2008-03-26):
Nech sa páči, pán poslanec Rydlo.
Glváč, Martin, podpredseda NR SR (2018-02-07):
Vážené panie poslankyne, vážení páni poslanci, pokračujeme v popoludňajšom rokovaní šiesteho dňa 26. schôdze Národnej rady Slovenskej republiky druhým čítaním o návrhu poslancov Národnej rady Slovenskej republiky Jána Podmanického, Martina Glváča a Ľubomíra Petráka na vydanie zákona, ktorým sa mení a dopĺňa zákon č. 5/2004 Z. z. o službách zamestnanosti a o zmene a doplnení niektorých zákonov v znení neskorších predpisov . Návrh zákona má tlač 779, spoločná správa výborov má tlač 779a. Dávam slovo poslancovi Petrákovi, aby návrh zákona odôvodnil. Nech sa páči.
Mizík, Stanislav, poslanec NR SR (2019-02-01):
Vážený pán predsedajúci, kolegyne, kolegovia, je tu zvláštny návrh zákona. Budem hovoriť ku vám všetkým v pléne aj ku pani Cigánikovej a ku pánu predsedajúcemu, tohto pána si nevšímam. (Rečník gestom ruky ukázal na predkladateľa.) Ja som veľký chovateľ zvierat, ale toto je absurdita intergalaktických rozmerov. Takže zvieratá v reštauráciách, psíky v reštauráciách. Ja ako chovateľ som razantne proti. Prečo? Názorne vám to vysvetlím. Budú to také zvláštne argumenty, ale obdobné vášmu návrhu zákona. Najprv to vysvetlím v bežnej rovine a potom tiež aj na príklade reálnej absurdity, ktorá sa môže, ktorá môže nastať. Tak najprv tá normálnejšia rovina. Aj tá je trošku absurdná vzhľadom na návrh tohto zákona. Po absolvovaní strednej a vysokej školy som si urobil dokonca výučný list, odbor kuchár – čašník. Teda viem, aké prísne hygienické a organizačné štandardy sú v reštauráciách, kuchyniach a tak ďalej. Je ich obrovské množstvo. Napríklad zamestnanci musia mať hygienické preukazy, preto by to logicky vyža..., preto by táto situácia logicky vyžadovala, aby mal majiteľ zvieratka, to znamená psíka doneseného do reštaurácie, na viditeľnom, opakujem, viditeľnom mieste na saku, svetri alebo na róbe umiestnené čitateľné certifikáty minimálne veľkosti 10-krát 5 cm v tomto zozname: po prvé očkovací preukaz, po druhé osvedčenie o pohlaví zvieraťa, po tretie jeden deň staré potvrdenie o absencii parazitov, po štvrté osvedčenie o absencii alergénov, na ktoré môže byť hocijaký hosť alergický, a ktorému to môže spôsobiť vážnu zdravotnú ujmu, ba dokonca záchvat s následkom smrti, po piate certifikát výcviku. Toto bola zatiaľ tá normálnejšia rovina, aj keď to bola trošku absurdná rovina. A tu je zatiaľ science fiction, čo by sa mohlo stať v prípade vlády SaS, keď sa toto science fiction zmení na realitu. Do kaviarne či reštaurácie príde panička či pán a na koženom vybíjanom vodítku donesú štvornožky havkajúceho pána v latexe oblečeného za psa s náhubkom. Už len chýba WC pre takéto tvory. Že je to konštrukcia? Myslíte? Vonkoncom nie. Však vy ste, pani Cigániková, dali otázku, prečo by si človek nemohol myslieť, že je psík. Vaša reč. A okrem toho je tento váš návrh veľmi a veľmi diskriminačný voči ostatným zvieratkám, napr. voči mojim kozám Mici, Líze, Rohani, Róže, ďalším desiatim a capovi Satanovi. Toľko adekvátna reakcia na absurdný návrh bratislavskej kaviarne. Tento návrh je trápny, nemá nič spoločné s vážnymi témami, ktoré má preberať parlament. A ešte jedna dosť taká citlivá a vážna vec. O tom, čo ste povedali, že párom, čo nemajú deti, a ich jediný partnerík je psík. Ja vám poviem, ja tiež nemám deti, mal som jednu dcéru, zomrela. Ale nenapadlo by ma v živote ísť so psom do reštaurácie. Ďakujem za slovo.
D. Jarjabek, poslanec: (2007-09-13):
Ďakujem za pozornosť.
Makúch, Jozef, guvernér Národnej banky Slovenska (2011-05-20):
Vážený pán podpredseda parlamentu, vážené panie poslankyne, páni poslanci, dovolím si zaujať stručné stanovisko k informácii, ktorá tu bola uvedená, resp. k diskusnému príspevku pani primátorky Vaľovej z Humenného a zároveň poslankyne, čiže má exkluzívnu možnosť ako pani primátorka svoje názory tlmočiť priamo. Pokiaľ ide o stav pracovníkov Národnej banky Slovenska, nie je pravdou, že posledných desať rokov je na úrovni 1 080. Pred pár rokmi bol stav pracovníkov 1 353. Národná banka Slovenska znížila stav pracovníkov o 374 a prijala 100 nových pracovníkov zlúčením s Úradom pre finančný trh v roku 2006. Pokiaľ ide o expozitúry, Národná banka Slovenska v deväťdesiatych rokoch prijala koncepciu výstavby expozitúr na Slovensku, pretože zabezpečovala vtedy veľmi rozsiahlu agendu platobného styku pre všetky štátne a verejné inštitúcie. Vláda a aj tento parlament zmenil túto koncepciu a zriadil Štátnu pokladnicu. Tým pádom Národná banka Slovenska prestala zabezpečovať tieto služby pre verejnú správu a štátnu správu a mala prebytočných zamestnancov, a tým pádom má aj prebytočné budovy. Národná banka Slovenska si nechala k dispozícii tieto budovy vzhľadom na zavádzanie eura a aj tieto expozitúry, pretože bolo dosť zložité odhadnúť, či pri zavádzaní eura tieto budovy a expozitúry a tých pracovníkov nebudeme potrebovať a v akom rozsahu ich budeme potrebovať. Po zavedení eura sme nechali dva roky na to, aby sme zistili, čo urobí nový obeh novej meny na Slovensku s potrebou expozitúr. Po dôslednej analýze nákladov sme zistili, že naozaj nepotrebujeme štyri expozitúry, jednou z nich je aj expozitúra v Humennom. Expozitúru v Humennom už veľa rokov udržiavame len tým, že tam umelo vozíme peniaze na spracovanie z Košíc, čo nám, samozrejme, vyvoláva aj dodatočné náklady. Čiže sme sa rozhodli tieto štyri expozitúry zrušiť a znížiť stav pracovníkov o 41, ako povedala pani poslankyňa. Nie je to jediné znižovanie stavu pracovníkov Národnej banky Slovenska. Od januára tohto roku sme zaviedli tzv. badgetový systém odmeňovania, ktorý vyvíja tlak na racionalizáciu, na riaditeľov odborov, takže predpokladáme, že aj na ústredí dôjde k zníženiu počtu pracovníkov. Po osvojení si tohto badgetového systému. Čiže prvé výsledky očakávame už v tomto roku, taktiež. Takže toľko by som si dovolil povedať na vysvetlenie, prečo rušíme expozitúry, ako sa vyvíja stav pracovníkov v Národnej banke Slovenska a čo plánujeme robiť do budúcna, pokiaľ ide o zefektívňovanie v tejto oblasti. Ďakujem pekne za pozornosť.
Krajniak, Milan, minister práce, sociálnych vecí a rodiny SR (2020-04-20):
Vážené dámy a páni, v tomto návrhu zákona o sociálnej ekonomike znovu ide o to, aby sme odsunuli niektoré lehoty a niektoré povinnosti, ktoré prevádzkovatelia najmä sociálnych podnikov nie sú schopní v čase tejto koronakrízy naplniť. Poviem ako príklad: Je tam povinnosť, že počet tzv. tých chránených zamestnancov, napríklad z marginalizovaných skupín, nesmie v sociálnom podniku klesnúť pod 30 percent. Samozrejme, ak sa tak udeje z dôvodu, že jednoducho ten pracovník skončí, tak v tomto čase nie sú schopní zmanažovať to, aby naplnili ten stav, a prišli by o podporu, prípadne by museli vrátiť finančné prostriedky, a to, samozrejme, nechceme. Čiže posúvame vlastne všetky tieto termíny tak, aby ich mohli splniť až keď skončí vyhlásená mimoriadna situácia. Preto žiadame o skrátené legislatívne konanie, aby sa nedostali títo prevádzkovatelia sociálnych podnikov, čo vo veľa prípadoch sú mestá a obce, ktoré si založili svoje sociálne podniky, aby sa nedostali zbytočne do problémov, keď vieme, že sa do tých problémov nedostali z vlastnej viny, ale kvôli tomu, že je taká všeobecná situácia. Vo všeobecnosti by som chcel povedať ešte jednu poznámku, ktorá platí, alebo takú skúsenosť u všetkých opatrení, ktoré robí ministerstvo práce, sociálnych vecí a rodiny. Chcem veľmi oceniť našich občanov, ako zamestnávateľov, tak aj zamestnancov, ktorí sa teraz prihlasujú o tie jednotlivé schémy pomoci, že veľmi zodpovedne vypĺňajú všetky žiadosti. Báli sme sa, či nebude príliš veľa ľudí podvádzať pri vypĺňaní tých žiadostí. Naša skúsenosť je úplne opačná. Ja sa chcem ľuďom, aj zamestnávateľom, aj zamestnancom, veľmi poďakovať, pretože oni radšej dvakrát zavolajú, že teda aby neurobili chybu v nejakom výkaze, aby si naozaj boli istí, že môže žiadať o danú pomoc. A ja im chcem za to poďakovať, že takýmto spôsobom k tomu pristupujú. A dokonca chcem ubezpečiť všetkých, že tí ľudia, ktorí sú v call centre, je ich 50 až 70 denne, sú to desiatky tisíc telefonátov, ktoré už absolvovali. Ale aj metodici, a aj dokonca máme najatých ako spolupracovníkov daňových poradcov a účtovníkov, ktorí radia tým ľuďom ako tú žiadosť vyplniť tak, aby mali nárok na peniaze, nie aby nemali. Takže robíme, čo vieme. Ale ešte raz sa chcem ľuďom poďakovať, že teda pristupujú k tomu naozaj veľmi zodpovedne a veľmi poctivo, čo by som chcel oceniť. (Potlesk.)
Kaník, Ľudovít, poslanec NR SR (2013-03-15):
Ďakujem všetkým kolegom za podporu. A začnem tým, že keďže ja sa snažím naozaj v zložitých situáciách hľadať konštruktívne riešenia, tak potom sa sústredím na tie konštruktívne riešenia. A, Julo, také tie prestrelky nechám kľudne radšej na teba a to vybavím mimo mikrofónov. Takže poďme k tým konštruktívnym riešeniam. Ten Zákonník práce, ktorý pani poslankyňa Vaľová spomenula, ten náš Zákonník práce začal byť účinný 1. septembra 2011 a v októbri padla vláda. To si treba uvedomiť, takže z toho je jasne vidieť, koľko pôsobiť mohol a ako to vlastne fungovalo. A naozaj, keď si ho, keď si pozrieme a očistíme to od sezónnych vplyvov, lebo samozrejme, že v zime vždy o niečo nezamestnanosť vzrastie, tak vzrástla aj vtedy, alebo to práve sezónnymi vplyvmi. A to jediné obdobie, kedy na tej vzostupnej, na tej, kedy nezamestnanosť rastie a zamestnanosť klesá, to bolo obdobie, kedy stagnovala alebo dokonca zamestnanosť rástla a nezamestnanosť minimálne stagnovala. A dobre by sa to vyvíjalo, keby ste to nepokazili. Ale ste to pokazili. Pán poslanec Jasaň, no, čo konkrétne? Tak my, ja som bol ministrom, keď vznikol zákon o kuratele, to znamená, pre tých mladých dospelých sme spravili to, že tie peniaze sa im tam sporia. To je naše dielo. To predtým nebolo, aby si len vedel. A teraz kritizujem to, že sa to minulo správnym účelom a že to treba napraviť. Pretože mnohokrát spravíte veľa vecí s dobrým úmyslom, ale prax ukáže, že niekde niekto to buď zneužil, alebo našiel škáročku, a preto každý výrobok, každý produkt treba zdokonaľovať, netreba mať klapky na očiach. Takže, áno, urobili sme pre tých mladých... (Prerušenie vystúpenia časomerom.)
Pfundtner, Edita, poslankyňa NR SR (2017-10-12):
Pán predsedajúci, dajte, prosím, hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie ústavnoprávnemu výboru a výboru pre ľudské práva a národnostné menšiny, ďalej aby za gestorský výbor Národná rada určila hlasovaním výbor pre ľudské práva a národnostné menšiny a aby predmetný návrh zákona výbory prerokovali do 24. novembra a gestorský výbor do 27. novembra 2017.
Blaha, Ľuboš, podpredseda NR SR (2023-12-12):
Pani poslankyňa, na vaše vystúpenie evidujem šesť faktických poznámok. Ako prvý sa prihlásil pán poslanec Oskar Dvořák, nech sa páči.
Sulík, Richard, predseda NR SR (2011-05-19):
S faktickou poznámkou sa prihlásili traja poslanci. Uzatváram možnosť. Pani poslankyňa Blahová.
Bernaťák, Tibor, poslanec NR SR (2019-10-22):
Veľmi pekne ďakujem. Ja len jednu vec, teda ako hovoril pán minister, že sa diskutuje o nejakých opatreniach, ktoré by bolo možné prijať. Preto aj vzhľadom na to, čo spomínal on, hlasovanie o jedenástej nebude. Navrhujem preložiť hlasovanie na neskôr, pričom presný termín bude stanovený buď predsedom Národnej rady, alebo predsedajúcim. Ďakujem.
Laššáková, Jana, podpredsedníčka NR SR (2015-06-30):
Ďakujem. Poprosím vás, pán poslanec, zaujmite miesto určené pre navrhovateľov, predkladáte návrh zákona. Teraz dávam slovo spravodajcovi, ktorého určil navrhnutý gestorský výbor pre financie a rozpočet, poslancovi Pavlovi Zajacovi. Nech sa páči.
Číž, Miroslav, poslanec NR SR (2016-05-18):
Ďakujem pekne. No, pán poslanec Klus, netajím sa tým, že mám veľmi rešpekt k vám aj k vašim politologickým úvahám, ktoré ste sprostredkovávali verejnosti predtým, jak ste vstúpili do politiky, ale k tomuto, čo ste predložili, rešpekt nemám. Nemôžte predsa nevidieť, že o tomto probléme sme strávili pred necelým polrokom v tejto sále najmenej tri hodiny a dospeli sme k veľmi zložitému kompromisu, kde sme dramaticky znížili ľuďom, ktorí majú dve funkcie, odmeny na minimálnu mzdu za druhú prácu. A ani si nemyslím, že by ste nevedeli o tom, že ten problém zastupiteľnosti, kde je treba skĺbiť spoločenský rozmer zastupovania verejnosti s odborným, je tiež veľmi zložitý. A viete aj tom, že napríklad vo Francúzsku boli časy, keď až 70 % francúzskeho parlamentu boli zástupcovia obcí a miest? A, samozrejme, poznáte a ste spomínali sám, ten fenomén, že úvahy, aj keď teda dramaticky menšinové, o tom, že štát je obcou obcí, a teda že zvýšená legitimita zástupcov na miestnej úrovni by mohla vytvoriť aj zastupovanie na celoštátnej úrovni. Samozrejme, že ani ja s takýmto niečím nesúhlasím, ale proste spochybňovať obrovský zástoj ľudí, ktorí majú zvýšenú dvojitú legitimitu, ktorí sú opakovane volení aj ako poslanci, a v danom prípade obmedzovať voličov formálnymi ustanoveniami a v podstate jednostranným pohľadom, by bola škoda. A čo ma ešte viacej mrzí, je to ústavný zákon. Ak má byť mechanizmus ústavy, rokovanie o ústave takýto, a pritom má ústava naozaj veľmi dôležitý moment, budeme pokračovať v tradícii, ktorá tento parlament neozdobovala v žiadnom prípade, pretože naozaj rozpory o tom, že predložíte sem 50, nabudúce 200 zákonov a máme o nich rozprávať v prvom čítaní, naznačuje to len, bohužiaľ, prvoplánový populizmus a zneužívanie parlamentného priestoru na politickú agitáciu v čase, keď sme ani nie dva mesiace po voľbách. Je to škoda. Pristúpme skôr ku konštruktívnym veciam a bavme sa o plnení programového vyhlásenia vlády, ktorý sa stal schvále... (Prerušenie vystúpenia časomerom.)
Kuffa, Štefan, poslanec NR SR (2013-06-27):
Že manželstvo je takou témou, vidíte, čo to vyvoláva v tomto pléne? (Ruch v sále. Prerušenie vystúpenie predsedajúcim.)
Kamenický, Ladislav, poslanec NR SR (2013-12-03):
Ďakujem. Vážený pán predseda, v rozprave vystúpilo deväť poslancov, Kamenický, Štefanec, Hudacký, Poliačik, Žitňanská, Kollár, Švejna, Duchoň a Hlina, pričom bolo podaných päť pozmeňujúcich návrhov. V rozprave som požiadal o vyňatie bodu 37 na samostatné hlasovanie. Pán poslanec Štefanec vystúpil s procedurálnym návrhom a požiadal o vyňatie bodov 11, 22 a 29 zo spoločnej správy na samostatné hlasovanie. Body 11, 22 a 29 majú odporúčanie gestorského výboru schváliť. Pán poslanec Kollár tiež vystúpil s procedurálnym návrhom a požiadal o vyňatie bodov 11 a 29 zo spoločnej správy na samostatné hlasovanie. Body 11 a 29 takisto majú odporúčanie gestorského výboru schváliť. Vážený pán predseda, teraz budeme hlasovať o bodoch zo spoločnej správy 1 až 10, 12 až 21, 23 až 28, 30 až 34, bod 36 a 38 s odporúčaním gestorského výboru schváliť.
Hrušovský, Pavol, predseda NR SR (2012-02-29):
Páni poslanci!
B. Bugár, podpredseda NR SR: (2004-11-02):
Otváram rozpravu o tomto bode programu a pýtam sa, či sa hlási niekto do rozpravy. Konštatujem, že nikto. Vyhlasujem rozpravu o tomto bode programu za skončenú. Páni poslanci, budeme hlasovať, takže vás žiadam, aby ste sa vrátili do rokovacieho priestoru. Pán spravodajca, nech sa páči, môžeme pristúpiť k hlasovaniu.
M. Číž, podpredseda NR SR: (2010-03-04):
(Hlasovanie.) Prítomných 131 poslancov, za návrh 32 poslancov, proti 11 poslancov, 86 poslancov sa zdržalo, 2 nehlasovali. Konštatujem, že sme neschválili tento návrh zákona. Ďakujem spravodajcovi. Teraz nasleduje hlasovanie v druhom čítaní o návrhu poslancov Národnej rady Slovenskej republiky Vladimíra Mečiara a Tibora Cabaja na vydanie zákona, ktorým sa mení a dopĺňa zákon č. 222/2004 Z. z. o dani z pridanej hodnoty v znení neskorších predpisov . Slovo má spoločný spravodajca z výboru pre financie, rozpočet a menu pán poslanec Miroslav Jureňa.
Danko, Andrej, predseda NR SR (2017-12-05):
Poprosím o kľud v sále. Do rozpravy je písomne prihlásená pani poslankyňa Verešová.
Dostál, Ondrej, poslanec NR SR (2011-09-13):
Pán poslanec Zajac, hovoril asi o tom, že pri hodnotení súčasnej vlády sa treba pozrieť aj na to, ako vyzerala vláda Roberta Fica v rokoch 2006 – 2010. Nemyslím si, že musíme ísť až tak ďaleko, úplne stačí, keď sa pozrieme, ako vyzerá opozícia Roberta Fica v rokoch 2010 – 2014. A keď sa na to pozriem, tak naozaj sa zamýšľam, že či tu mám byť, ako to tu kolegovia naznačili, a nie preto, že by došlo k nejakému volebnému podvodu, že by ktokoľvek porušil zákon, ale preto, že sa zamýšľam, že či vôbec patrím do politiky, keď nedokážem s takým plechovým ksichtom klamať, ako to pred chvíľou urobil predseda SMER-u Robert Fico, keď hovoril o tom, že naozaj úprimne verí tomu, že premiérka Iveta Radičová má čokoľvek spoločné s kauzou Osrblie, že má z toho nejaký prospech, že je do toho nejako zamočená. On sa tváril, že tomu verí, ja tomu naozaj neverím, kolegovia. Môžem veriť tomu, že Robert Fico je presvedčený o tom, že banková daň je skvelé riešenie. Môžem veriť tomu, že liekom na súčasné problémy sú vyššie verejné investície a nie verejné úspory. Môže byť o tom presvedčený. Môžem veriť tomu, že si myslí, že je dobré, keď budeme viacej regulovať pracovný trh. Ale naozaj nedokážem veriť tomu, že naozaj si myslí, že by Iveta Radičová vedome sa snažila niekomu nahrať, vedome by sa snažila niekoho kryť, vedome by sa snažila niekoho zvýhodniť. To je taká miera lží a pokrytectva, že mne to úplne stačí, aby som sa rozhodol v hlasovaní o tejto kauze, ktorú tu o chvíľu budeme riešiť.
Suja, Miroslav, poslanec NR SR (2021-03-30):
Pán podpredseda, ďakujem za slovo. Pani poslankyňa Šuteková, ja si myslím, že je legitímna otázka definovať, čo je to stav núdze, a je namieste, že vy ako spravodajkyňa, keby ste nám to, ak to viete, normálne mohli povedať, lebo väčšina ľudí pod týmto názvom si nevie predstaviť, že čo to konkrétne je, a ako vidíme, aj viacerí koaliční kolegovia poslanci, by ich to zaujímalo, preto, ak viete na to odpovedať, máte možnosť. Bol by som rád, keby ste vystúpili a definovali pojem, čo je to klimatická núdza. Bolo by to od vás fér nielen voči nám ako poslancom, ale aj voči obyvateľom, ktorí sa o ochranu životného prostredia zaujímajú a radi by to vedeli.
Glváč, Martin, podpredseda NR SR (2018-05-29):
Pán poslanec Drobný.
Švejna, Ivan, poslanec NR SR (2013-09-18):
Ja by som len povedal jednu vec stručne. Aj keď stokrát pán Fico bude tvrdiť, že ide o ceny plynu pre domácnosti, nejde o ceny plynu domácností. Je to len obyčajný jeden obchodný prípad, kde víťazmi na jednej strane je pár fyzických osôb, ktorí enormne zbohatnú, a porazenými sú všetci daňoví poplatníci. Ďakujem.
V. Veteška, podpredseda NR SR: (2003-11-06):
Pani poslankyňa, máte slovo.
Hrnčiar, Andrej, podpredseda NR SR (2019-09-19):
Otváram všeobecnú rozpravu. Do rozpravy som dostal dve písomné prihlášky. Za klub SaS poslanec Miroslav Ivan, za klub SME RODINA Boris Kollár. Nech sa páči.
Zemanová, Anna, poslankyňa NR SR (2018-02-02):
Ďakujem pekne. Práve tá skutočnosť, že predmetné ustanovenie bolo z pôvodného návrhu zákona vyňaté, oprávňuje mať otázky, ktoré aj predložil kolega Blanár. Ale práve z toho dôvodu, že sú práve tie, ktoré spochybňujú legitimitu tejto úvahy, že na Slovensku sa môže spaľovať, sa vlastne liberalizuje spaľovanie odpadu zo zahraničia, rádioaktívneho, a nebezpečie, nie je dostatočne zabezpečené jeho preprava naspäť. Chýba analýza zo strany ministerstva o tom, aké kapacity má naše spaľovacie zariadenie, ktoré spravuje JAVYS, aké kapacity sú tam ľudské, aké to bude mať, aké by, aké vlastne táto liberalizácia, ktorú oni teraz navrhujú, bude mať dopady a aké riziká na životné prostredie. A tam je to vlastne prvoradé pri tej preprave. Lebo ak je naozaj pravdou to, že ten odberateľ, odberateľ má explicitné požiadavky na iný spôsob spracovania toho jadrového odpadu, ako je bežne u nás, tak je to naozaj vysoké riziko a treba o tom hovoriť a treba, aby to bolo v zákone a v doložkách jednoznačne napísané. Preto celkom oprávnene máme obavy a súhlasím s pozmeňujúcim návrhom kolegu Krajčího, aby bolo naspäť dané zákaz spaľovania rádioaktívneho odpadu z krajiny inej ako zo Slovenska, kde svoj rádioaktívny odpad taktiež musíme spracovávať. Pretože tie riziká sú zrejme ďaleko vyššie ako nejaký ekonomický osoh, o ktorom taktiež vlastne nevieme, pretože tieto informácie... (Prerušenie vystúpenia časomerom.)
Ďuriš Nicholsonová, Lucia, podpredsedníčka NR SR (2018-09-20):
Teraz dávam slovo spravodajcovi, ktorého určil navrhnutý gestorský ústavnoprávny výbor, pánovi poslancovi Maroszovi, aby predniesol spravodajskú informáciu. Nech sa páči.
Číž, Miroslav, podpredseda NR SR (2015-01-29):
Ďakujem. Teraz má slovo pán poslanec Jarjabek.
Hrušovský, Pavol, podpredseda NR SR (2010-10-21):
Hlasujeme. Hlasujeme, páni poslanci, (Hlasy v sále.) o návrhu vyhotoviť dva hlasovacie lístky, farebne ich odlíšiť a označiť mená, pri ktorých majú hlasovať poslanci za a pri ktorých majú hlasovať proti. (Hlasovanie.) (Smiech a potlesk v sále.) Páni poslanci, páni poslanci, prosím, ukľudnime sa. (Smiech v sále.) Panie poslankyne, páni poslanci, (Smiech a ruch v sále.) budeme pokračovať, budeme pokračovať v rokovaní o vládnom návrhu zákona, ktorým sa mení a dopĺňa zákon o námornej plavbe (tlač 52). Poprosím pána poslanca Kaníka, aby z poverenia výboru pre hospodárstvo, výstavbu a dopravu predložil, páni poslanci, ukľudnite sa, predložil Národnej rade návrhy hlasovaní k prerokovávanému vládnemu návrhu zákona o námornej plavbe.
Simon, Zsolt, poslanec NR SR (2019-05-09):
Drahý Elemér, bývalý to môj kolega, ktorý sa rozhodol ísť do vládnej koalície so SMER-om a SNS, áno, chcem verejne prehlásiť, že podporím vaše snaženie napraviť problém alebo prúser, ktorý ste spolu vo vládnej koalícii vyprodukovali. Politické body sa dajú vytĺkať len tam, kde vládna koalícia ten priestor vytvorí. Keby ste takýto nejednoznačný zákon, podľa mňa jednoznačný v časti zákazu spievania, neprijali, tak by tu nikto žiadne politické body nevytĺkal. Ale tomu ste sa mali venovať vtedy, keď to SNS do parlamentu predložilo, mali ste si prečítať, mali ste si to vyhodnotiť a povedať, kolegovia, je to nejednoznačné, toto ide z kola von. Ale vy ste si takto podmienku nepostavili, povedali ste, že je to absolútne v poriadku a z dielne SNS ste tento návrh schválili. A po schválení sa ukázalo, že tento návrh bol zlý a v rozpore so záujmami Maďarov, nehájili ste ich ciele.
Bugár, Béla, podpredseda NR SR (2017-09-13):
Ako posledný v rozprave vystúpi pán poslanec Fecko.
Žiga, Peter, podpredseda NR SR (2024-02-27):
Pani poslankyňa Mesterová.
V. Veteška, podpredseda NR SR: (2005-06-30):
Pokračujte, pán poslanec Blajsko. A. Blajsko, poslanec: V oblasti príjmov z rozpočtu Európskej únie ide o čerpanie len na úrovni 31,8 %. Ministerstvo práce, sociálnych vecí a rodiny z rozpočtovaných 1 273,4 mil. Sk čerpalo len 88,2 mil. korún, čo je 6,6 %, čiže veľmi nízke percento čerpania. Po ôsme. Bežné výdavky štátneho rozpočtu boli čerpané v sume 263,86 mld. Sk s úsporou oproti upravovanému rozpočtu 7,9 mld. korún. V porovnaní s rokom 2003 vzrástli bežné výdavky o 16,37 mld. Sk. Výdavky na mzdy, platy a ostatné služobné vyrovnania sa čerpali v sume 32,6 mld., oproti upravovanému rozpočtu menej o 0,29 mld. Skutočný priemerný mzdový výdavok na štátneho zamestnanca dosiahol hodnotu 19 988 Sk. V roku 2003 bol v hodnote 18 338. Sociálne dávky sa rozpočtovali sumou 32,59 mld., z toho v rozpočte ministerstva práce, sociálnych vecí a rodiny 32,08 mld. Sk. Rozpočtovými opatreniami bola úroveň sociálnych dávok znížená na 28,4 mld., čiže o 4,55 mld. menej, ako pôvodne bolo v kapitole zapísané. V kapitole Ministerstva práce, sociálnych vecí a rodiny Slovenskej republiky na 27,32 mld. Sk, čiže o 4,7 mld. menej. Skutočné vyplatené sociálne dávky dosiahli súhrnne 27,54 mld. s úsporou oproti upravovanému rozpočtu, o 0,5 mld. oproti schválenému rozpočtu. Ďakujem pekne.
Blanár, Juraj, podpredseda NR SR (2021-12-02):
Pán poslanec Erik Tomáš.